**Сіздің болашағыңызға арналған 3 уәде**

**екіншісі**

***«Жаратқан Иенің Өзі алдыңда жүріп саған жар болады. Ол сені ешқашан тастап та кетпейді, жалғыз да қалдырмайды. Еш нәрседен уайымдап, қорқушы болма!»***

***(Заңды қайталау 31:8)***

№2 уәде: Жаратқан Иеміз сізбен бірге болады! Сұрақ: Тәңір Иеміз сізбен бірге екенін білсеңіз, дұшпандарыңызға қарсы тұрудан тартынар ма едіңіз? Әрине жоқ! Тәңір Иеміз бізбен бірге жүргенін білгенде, қорқыныш немесе ертеңгі күн туралы алаңдау жоқ болып кетеді. Бір адам плюс Құдай - кез келген уақытта, кез келген жерде көпшілікті құрайды.

№3 уәде: Иеміз сізді ешқашан тастамайды. Дәл осы уәде Жаңа өсиетте Құдайдың балаларына екі рет берілген. Иса шәкірттерімен Зәйтүн тауында соңғы рет серуендеп бара жатып: «Мен бұл дүниенің ақыр соңына дейін әр күні өздеріңмен бірге болып, сендерге жар боламын!», - деді және Еврейлерге арналған кітапта да, Иса: «Мен сені ешқашан тастап та кетпеймін, жалғыз да қалдырмаймын» деді. Бұл жаман жаңалықтарға толы әлемдегі өте жақсы жаңалық.

Енді Құдайдың осы айтқандарына мынадай екі жауап беруіміз керек:

Біріншіден, – қорықпаңыз, содан барып, екіншіден, – үмітіңізді үзбеңіз. Бұл сізге таныс еме жолдар мен аңғарларды аралап жүргеніңіздегі Құдайдың сізге берген нұсқаулары. Біз әдетте бұрын соңды басымыздан өтпеген немесе біз түсінбейтін нәрселерден қорқамыз, шынын айтсам, егер мен Жаратқан Иенің менің алдымда жүретінін, менімен бірге болатынын және мені ешқашан тастап кетпейтінін білмесем, мен мағынасыз барлық нәрседен қорқа беретін едім.

Көбінесе үмітті үзу қорқыныштан гөрі қауіптірек. Неліктен? Өйткені біз шаршаймыз, шаршаған кезде біз үмітімізді үземіз, үмітімізді үзгенде, біз барлығы Құдайдың бақылауында екенін ұмытып кетеміз. Сонымен, Заңды қайталау кітабының 31-ші тарауынан табатын осы ұлы үзінді туралы ойыңыз қандай? Егер біз Құдайдың жоспарын білгенде, Оған сену өте оңай болар еді.